اوکراین دولت باشلیغی ویلادیمیر زلنسکی، روس اردوسی نینگ هجوملری نینگ اوکراین نینگ دونباس منطقه سیده جایلشگن شهرلرنینگ یوق قیلیب تشلنگن لیگینی بیلدیردی.
زلنسکی، تلگرام ترماغی آرقه لی نشر قیلگن ویدیو تصویرلی پیام آرقه لی ملتی گه خطاب قیلدی.
زلنسکی، جبهه ده آغیر توقنه شوونینگ دوام ایتیب تورگن لیگینی معلوم قیلیب، روس کوچلری نینگ جبهه منطقه سیده گی تورر جایلرنی ییقیب تشلش گه دوام ایتگن لیگینی ایتدی.
جمهور باشلیغی زلنسکی "روسیه، ماریپول کبی ولنوواها کبی، بهموت کبی دونباسده هم شهرلرنی یوق قیلیب تشله ماقده." دیدی.
روس کوچلری نینگ توناون کونی بوگون شهرلرگه قره ته هجوملر اویوشتیرگن لیگینی قید ایتگن زلنسکی هجوملر عاقبتیده 8 یشر بیر باله نینگ حیاتینی یوقاتگن لیگینی بیلدیردی.
روس تامانی بیلن توناون کونی بولیب اوتگن اسیر المه شوویده 64 ته اوکراینلیک حربی نینگ آزاد ایتیلگن لیگینی معلوم قیلیب شولرنی ایتدی:
"حلی هم روسیه ده قماقده بولگن هر اوکراینلیک ایرکک ویا خاتین – قیزنینگ اوی – جایلریگه قیتیب کیلیشلری اوچون اورونیش گه دوام ایتماقده میز" دیب ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
